**โครงการเทศกาลดนตรีอาเซียน (ASEAN Music Festival)**

**๑.หลักการและเหตุผล** เป้าหมายสำคัญประการหนึ่งของการรวมตัวเป็นประชาคมอาเซียนคือการเสริมสร้าง “อัตลักษณ์อาเซียน” เพื่อส่งเสริมความรู้สึกเป็นอันหนึ่งอันเดียวกันของประชาชนในภูมิภาค บนพื้นฐานของความเข้าใจในวัฒนธรรมที่แตกต่าง และหลากหลายของแต่ละประเทศ โดยผ่านการส่งเสริมความเชื่อมโยงการไปมาหาสู่และการเรียนรู้ซึ่งกันและกันในระดับ ประชาชน ในการนี้กรมอาเซียนจึงได้ริเริ่มโครงการเทศกาลดนตรีอาเซียน (ASEAN Music Festival) ขึ้น เพื่อให้ประชาชน ทั่วไป โดยเฉพาะอย่างยิ่งเยาวชนได้ทำความรู้จักประเทศเพื่อบ้านให้ลึกซึ้งยิ่งขึ้นผ่านดนตรีและวัฒธรรมร่วมสมัยของแต่ละ ประเทศสมาชิกอาเซียนซึ่งเป็นสื่อที่เข้าถึงประชาชนในวงกว้างได้ง่าย และมีความน่าสนใจสามารถสร้างการรับรู้ใน ความเหมือน, การยอมรับในความแตกต่างและความเข้าใจในวัฒนธรรมของประเทศสมาชิกอาเซียนได้อย่างมีประสิทธิภาพ  
 ทั้งนี้กิจกรรมดังกล่าวจะเป็นหนึ่งในกิจกรรมหลักเพื่อเฉลิมฉลองการเข้าสู่ประชาคมอาเซียนอย่างเป็นทางการใน ปลายปี ๒๕๕๘ และเป็นหนึ่งในรายการกิจกรรมทั้งเชิงวิชาการและภาคประชาชนที่จะจัดขึ้นอย่างต่อเนื่องในปี ๒๕๕๙

**๒.วัตถุประสงค์** ๑) เพื่อให้ประชาชนทั่วไป โดยเฉพาะอย่างยิ่งเยาวชนได้ทำความรู้จักประเทศเพื่อนบ้านให้ลึกซึ้งยิ่งขึ้น โดยผ่าน ดนตรีและวัฒนธรรมร่วมสมัยของแต่ละประเทศสมาชิกอาเซียน ซึ่งจะช่วยสนับสนุนการเสริมสร้าง “อัตลักษณ์อาเซียน” เพื่อส่งเสริมความรู้สึกเป็นอันหนึ่งอันเดียวกันของประชาชนในภูมิภาค บนพื้นฐานของความเข้าใจในวัฒนธรรมที่แตกต่าง และหลากหลายของแต่ละประเทศ  
 ๒) เพื่อเป็นหนึ่งในกิจกรรมหลักเพื่อเฉลิมฉลองการเข้าสู่ประชาคมอาเซียนอย่างเป็นทางการ

**๓.รูปแบบกิจกรรม** โดยมีกิจกรรมหลักประกอบด้วย

๑) เวทีคอนเสิร์ตโดยศิลปินนักร้องจากประเทศสมาชิกอาเซียนสลับกับการแสดงแสงสีเสียง

๒) นิทรรศการให้ความรู้และข้อมูลเกี่ยวกับอาเซียน และซุ้มประชาสัมพันธ์ประเทศสมาชิกอาเซียน

๓) ซุ้มผู้สนับสนุนกิจกรรม และซุ้มกิจกรรมเล่นเกมส์

**๔.กลุ่มเป้าหมาย** ประชาชนทั่วไป โดยเฉพาะอย่างยิ่ง นิสิต นักศึกษา และเยาวชน

**๕.ระยะเวลา** วันที่ ๒๙ – ๓๑ มกราคม ๒๕๕๙ ตั้งแต่เวลา ๑๗.๐๐ – ๒๑.๐๐ น.

**๖.สถานที่** อุทยานเบญจสิริ